પરંતુ છેલ્લા ઘણા સમયથી શિક્ષણનું વેપારીકરણની બુમરાણો ઉઠી છે. જેમાં ખાનગી કોલેજો, હાઈસ્કૂલો અને શૈક્ષણિક સંસ્થાઓએ વિવિધ ઓઠા હેઠળ દર વર્ષે ફીમાં વધારો કરી રહી છે. સુરેન્દ્રનગર-દૂધરેજ રોડ પર આવેલ મેડીકલ કોલેજમાં ફી વધારાનો મામલો દર વર્ષે માથે ઉંચકે છે ત્યારે મેડીકલ મેનેજમેન્ટ ક્વોટા ફીમાં ૧૮ અને ડેન્ટલમાં ૨૦ ટકાનો વધારો ઝીંકવામાં આવ્યો છે. સી. યુ. શાહ મેડીકલ કોલેજમાં ૨૦૧૭-૧૮ની ફી ૧૧.૭૦ લાખ અને ૨૦૧૮-૧૯ની ફી ૧૨.૫૦ લાખ જાહેર કરવામાં આવી છે. આમ, રૂ. ૮૦,૦૦૦ની ફીનો તોતીંગ વધારો થતા ડોક્ટર બનાવાના સપના સેવતા વાલીઓ માટે મુશ્કેલી સર્જાઈ છે. જ્યારે આ ફી વધારા પ્રશ્ને વિદ્યાર્થી સંગઠનો અને વાલીઓએ બેઠકો બોલાવવા કવાયત હાથ ધરી આંદોલનની ચીમકી આપી છે.